Jarðskjálfti af stærðinni þrír varð rétt fyrir klukkan hálfníu í morgun sjö kílómetra norðvestur af Öskjuvatni. Óvissustig er vegna landriss í Öskju og er líklegasta skýringin sú að kvika sé að safnast þar fyrir.
Skjálftinn er á þeim slóðum þar sem landrisið er mest og á 2,6 kílómetra dýpi. Skjálftinn bendir til að land haldi áfram að rísa. Þótt skjálfti af stærðinni þrír sé ekki mjög öflugur þá er hann sjaldgæfur við Öskju.
Segir Lovísa Mjöll Guðmundsdóttir náttúrvársérfræðingur á vakt á Veðurstofunni. Síðustu mælingar um landris þarna eru 10 sentimetrar á nokkrum vikum. Vandinn er að gps tækið varð sambandslaust fyrir hálfum mánuði og því ekki vitað hvað risið hefur mikið síðan. Búið er að setja upp nýjan mæli en brýnt er að koma þeim gamla í samband. Hópur frá Veðurstofunni lagði af stað frá Reykjavík norður í dag. Hann ætlar að Öskju að reyna að koma mælinum í gang og setja upp fleiri tæki.
Skjálfti þrír að stærð varð í Öskju í morgun á þeim stað þar sem land hefur verið að rísa. Engir skjálftar af þessari stærð hafa verið í Öskju frá aldamótum